CELEX: 62015TN0507
Language: et
Date: 2015-09-02 00:00:00
Title: Kohtuasi T-507/15: 2. septembril 2015 esitatud hagi – Poola versus komisjon

26.10.2015   
            
            
               ET
            
            
               Euroopa Liidu Teataja
            
            
               C 354/44
            
         2. septembril 2015 esitatud hagi – Poola versus komisjon
   (Kohtuasi T-507/15)
   (2015/C 354/54)
   Kohtumenetluse keel: poola
   
      Pooled
   
   
      Hageja: Poola Vabariik (esindaja: B. Majczyna)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 22. juuni 2015. aasta rakendusotsus (EL) 2015/1119, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2015) 4076 all) (ELT L 182, lk 39), osas, milles sellega jäetakse Euroopa Liidu rahastamisest välja Poola akrediteeritud makseasutuse kulud summas 1 42  446,05 eurot ja 5 5 3 75  053,74 eurot;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on määruse nr 1306/2013 (1) artikli 52 lõiget 1 ja õiguskindluse ja õiguspärase ootuse põhimõtet, kuna asjaolude väära tuvastamise ja õiguse väära tõlgendamise tõttu tehti finantskorrektsioon, kuigi Poola ametiasutuste kulud olid kantud kooskõlas liidu õigusega.
            
         
               2.
            
            
               Teine väide, et rikutud on määruse nr 1306/2013 artikli 52 lõiget 2, kuna kindla määraga korrektsioon on liidu eelarvele tekkida võiva rahalise kahju ohuga võrreldes liiga ulatuslik.
            
         
      (1)  Euroopa Parlamendi ja nõukogu 17. detsembri 2013. aasta määrus (EÜ) nr 306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, lk 549).